Ҭырқәтәыла иаатит Аԥсуа культуратә центр ҿыц
09:00 19.07.2022 (ирҿыцуп: 09:15 19.07.2022)
Акультуратә центр еиднакылоит апровинциа Малатиа инхо аԥсуа-абаза диаспора реиланхарҭақәа ҩба.
АҞӘА, ԥхынгәы 19 - Sputnik. Ҭырқәтәыла иаатит Аԥсуа культуратә центр ҿыц ҳәа арадио Sputnik аефир аҿы иҳәеит Ҭырқәтәыла иҟоу Аԥсны ахаҭарнак Ибраҳим Аҩӡба.
Акультуратә центр еиднакылоит апровинциа Малатиа инхо аԥсуа-абаза диаспора реиланхарҭақәа ҩба. Иешилиурттәи араион (Yeşilyurt) ақыҭақәа Буламури (Bulamur) Чирдаки (Çirdak) иаԥырҵаз ацентр аббревиатура YELBUDAK ҳәа иҟоуп. Ацентр ахантәаҩ ҿыцс далхуп Мурат Иузгулец (Адлеиба).
Аҩӡба иажәақәа рыла, ауснагӡатә иалахәын аԥсуа-абаза жәлар рхаҭарнакцәа, Аԥсны Жәлар Реизара адепутат Инар Гыцба, Аԥсны Ахәаахәҭра-ааглыхратә палата ахада Ҭамила Мерцхәылааԥҳа, ҭырқәтәылатәи Апарламент алахәылацәа.
© Foto / Парламент Абхазии
Ҭырқәтәыла иаатит Аԥсуа-абаза культуратә центр ҿыц
Ҭырқәтәыла иаатит Аԥсуа-абаза культуратә центр ҿыц
© Foto / Парламент Абхазии
Ҭырқәтәыла иаатит Аԥсуа-абаза культуратә центр ҿыц
Ҭырқәтәыла иаатит Аԥсуа-абаза культуратә центр ҿыц
Ҭырқәтәыла иаатит Аԥсуа-абаза культуратә центр ҿыц
Ҭырқәтәыла иаатит Аԥсуа-абаза культуратә центр ҿыц
"Сара сгәанала, ари аԥсуа культуреи абызшәеи рыҿиаразы ихәарҭа духоит. Ихадароу - ауаа ргәы иахәоит, игәырӷьоит. Дара ирҭахуп Аԥсны иазку аинформациа рацәаны ирымазарц", - иҳәеит иара.
Аԥсуа делегациа апровинциа Езгат иаҭан. Уа имҩаԥган Аԥсны жәлар Рџьынџьтәылатә еибашьра аветеранцәа амедалқәа "Аиааиразы" ранашьара ацеремониа.
"Ақыҭақәа ҩба – Алақыҭи Лоуқыҭи ҳарҭан. Уа аԥсшәа шьахәны ирҳәоит, рҵасқәа ирықәныҟәоит. Иаабон ауаа Аԥсны хьаас ишрымоу, ирбар шырҭаху. Ҳалацәажәеит аиҳабыра цхыраарас ирырҭарц иауа, ԥхьаҟатәи ашьаҿақәа. Адиаспора даара ирҭахуп Аԥсни Ҭырқәтәылеи ишиашоу амҩа рыбжьазарц. Аҳәарагь ҟарҵоит. Амшынмҩа аартразы аусурақәа мҩаԥысуеит, аха макьаназ акы ахҳәаара заауп", - иҳәеит Аҩӡба.
Иара иазгәеиҭеит ишазԥхьагәаҭоу асеиԥш иҟоу ацентр Измир аартра. Иахьазы Аԥсуа культуратә центрқәа Рфедерациа иалахәуп 23 дернеқь. Ацентрқәа аԥырҵоит аԥсуа-абаза диаспора реидкыларазы, рҭоурых ԥсадгьыл радҳәаларазы.